2000R2488 — FI — 18.01.2006 — 003.001

Tämä asiakirja on ainoastaan dokumentointitarkoituksiin. Toimielimet eivät vastaa sen sisällöstä.

Muutettu:





Muutettu:









▼B

NEUVOSTON ASETUS (EY) N:o 2488/2000,

annettu 10 päivänä marraskuuta 2000,

Slobodan Milosevicin ja häntä lähellä olevien henkilöiden varojen jäädyttämisestä sekä asetusten (EY) N:o 1294/1999 ja (EY) N:o 607/2000 ja asetuksen (EY) N:o 926/98 2 artiklan kumoamisesta







EUROOPAN UNIONIN NEUVOSTO, joka ottaa huomioon Euroopan yhteisön perustamissopimuksen ja erityisesti sen 60 ja 301 artiklan, ottaa huomioon tuesta demokraattiselle Jugoslavian tasavallalle ja tiettyjen rajoittavien toimenpiteiden välittömästä päättämisestä 9 päivänä lokakuuta 2000 hyväksytyn yhteisen kannan 2000/599/YUTP ( 1 ) ja Slobodan Milosevicia ja häntä lähellä olevia henkilöitä koskevien rajoittavien erityisrajoitusten voimassa pitämisestä 10 päivänä marraskuuta 2000 hyväksytyn yhteisen kannan 2000/696/YUTP ( 2 ), ottaa huomioon komission ehdotuksen, sekä katsoo seuraavaa: (1) Neuvosto antoi 15 päivänä kesäkuuta 1999 asetuksen (EY) N:o 1294/1999 ( 3 ) Jugoslavian liittotasavaltaan liittyvien varojen jäädyttämisestä ja sijoitusten kieltämisestä, koska maan hallitus jatkuvasti loukkasi ihmisoikeuksia ja kansainvälistä humanitaarista oikeutta. (2) Vojislav Kostunica valittiin uudeksi Jugoslavian liittotasavallan presidentiksi 24 päivänä syyskuuta 2000 pidetyillä demokraattisilla vaaleilla, ja hän vannoi virkavalan. (3) Neuvosto antoi 9 päivänä lokakuuta 2000 lausuman, jossa kehotettiin poistamaan kaikki vuodesta 1998 alkaen asetetut Jugoslavian liittotasavallan vastaiset pakotteet, lukuun ottamatta Jugoslavian liittotasavallan entistä presidenttiä Slobodan Milosevicia ja häntä lähellä olevia henkilöitä koskevia säännöksiä, koska he ovat edelleen uhkana Jugoslavian liittotasavallan demokratian lujittamiselle. (4) Tästä syystä Jugoslavian liittotasavallan ja Serbian tasavallan ulkomailla olevien varojen jäädyttämistä koskeva nykyisen lainsäädännön säännösten soveltamisala olisi rajoitettava Slobodan Miloseviciin ja häntä lähellä oleviin henkilöihin. (5) Nämä toimenpiteet kuuluvat Euroopan yhteisön perustamissopimuksen soveltamisalaan. (6) Tästä syystä ja erityisesti kilpailun vääristymisen välttämiseksi tarvitaan yhteisön lainsäädäntöä näiden toimenpiteiden täytäntöönpanemiseksi, sikäli kun on kyse yhteisön alueesta. Tässä asetuksessa yhteisön alueella tarkoitetaan kaikkia niitä jäsenvaltioiden alueita, joihin sovelletaan Euroopan yhteisön perustamissopimusta kyseisessä sopimuksessa määrätyin edellytyksin. (7) Jäsenvaltioiden toimivaltaisilla viranomaisilla olisi tarvittaessa oltava valtuudet varmistaa tämän asetuksen säännösten noudattaminen. (8) Komissio ja jäsenvaltiot on tarpeen ilmoittaa toisilleen tämän asetuksen nojalla toteutetuista toimenpiteistä ja toimittaa toisilleen kaikki niiden käytettävissä olevat tähän asetukseen liittyvät tiedot tämän kuitenkaan rajoittamatta tiettyjä kyseessä olevia seikkoja koskevien velvoitteiden täyttämistä. (9) On suotavaa, että tämän asetuksen säännösten rikkomisesta voidaan sen voimaantulopäivästä alkaen määrätä seuraamuksia. (10) Avoimuuden ja yksinkertaisuuden vuoksi asetuksen (EY) N:o 1294/1999 tärkeimmät säännökset on sisällytetty tähän asetukseen, mistä syystä edellä mainittu asetus olisi kumottava. Samoista syistä olisi myös asetus (EY) N:o 607/2000 ( 4 ) ja asetuksen (EY) N:o 926/98 ( 5 ) 2 artikla kumottava. (11) Olisi säädettävä menettelystä tämän asetuksen liitteiden muuttamiseksi ja erityisten poikkeusten myöntämisestä ainoastaan humanitaarisiin tarkoituksiin. (12) Tämän asetuksen täytäntöönpanemiseksi tarvittavista toimenpiteistä olisi päätettävä menettelystä komissiolle siirrettyä täytäntöönpanovaltaa käytettäessä 28 päivänä kesäkuuta 1999 tehdyn neuvoston päätöksen 1999/468/EY mukaisesti ( 6 ), sekä katsoo seuraavaa: ON ANTANUT TÄMÄN ASETUKSEN:







1 artikla

1. Jäädytetään kaikki Jugoslavian liittotasavallan alueen ulkopuolella olevat Slobodan Milosevicille ja häntä lähellä oleville liitteessä I mainituille luonnollisille henkilöille kuuluvat varat.

2. Varoja ei suoraan tai välillisesti saa antaa kenenkään 1 kohdassa tarkoitetun henkilön käyttöön tai hyväksi.

3. Tässä asetuksessa tarkoitetaan:

— ”varoilla” rahoitusomaisuutta ja kaikenlaisia taloudellisia etuja, mukaan lukien seuraavat mutta niihin rajoittumatta: käteisvarat, shekit, rahasaatavat, vekselit, maksumääräykset ja muut maksuvälineet; talletukset rahoituslaitoksissa tai muissa yhteisöissä, tileillä olevat rahavarat, velat ja velkasitoumukset; julkisesti ja yksityisesti myytävät arvopaperit ja joukkovelkakirjat, mukaan lukien osakkeet ja osuudet, arvopaperitodistukset, velkakirjat, omat vekselit, optiotodistukset, velkasitoumukset, joihin liittyy vakuus, ja johdannaissopimukset; korot, osingot tai muu omaisuudesta saatava tai kertyvä tulo tai arvo; luotto, kuittausoikeus, takaukset, suoritustakaukset tai muut rahoitussitoumukset; remburssit, konossementit, kauppakirjat; varoihin tai rahoituslähteisiin liittyvää osuutta osoittavat asiakirjat ja mitkä tahansa muut vientirahoitusvälineet;

— ”varojen jäädyttämisellä” toimia, joilla estetään kaikki sellainen varojen siirtäminen, kuljettaminen, muuntaminen, käyttö tai myyminen, joka muuttaisi niiden määrää, paljoutta, sijaintia, omistusta, hallintaa, luonnetta tai käyttötarkoitusta, taikka muut sellaiset muutokset, jotka mahdollistaisivat varojen käytön, mukaan lukien omaisuudenhoito, jolloin pääomalle kertyvä korko tai muu tulo, joka maksetaan ilman eri toimenpiteitä niiden erääntyessä, suoritetaan kuitenkin jäädytetylle tilille ja pidetään sillä.

2 artikla

1. Kielletään tietoinen ja tahallinen osallistuminen sellaisiin asiaan koskeviin toimiin, joiden suorana tai välillisenä tavoitteena tai seurauksena on 1 artiklassa tarkoitettujen liiketoimien tai toimintojen edistäminen tai tämän asetuksen säännösten kiertäminen.

2. Kaikki tiedot, joiden mukaan tämän asetuksen säännöksiä kierretään tai on kierretty, on ilmoitettava liitteessä II luetelluille jäsenvaltioiden toimivaltaisille viranomaisille ja/tai komissiolle.

3 artikla

1. Rajoittamatta sovellettavien ilmoittamista, luottamuksellisuutta ja salassapitovelvollisuutta koskevien sääntöjen ja Euroopan yhteisön perustamissopimuksen 284 artiklan määräysten soveltamista pankkien, muiden rahoituslaitosten, vakuutusyhtiöiden sekä muiden laitosten ja henkilöiden on:

a) toimitettava välittömästi kaikki sellaiset tiedot, jotka voivat helpottaa tämän asetuksen noudattamista, kuten tiedot 1 artiklan nojalla jäädytetyistä tileistä ja varat, — liitteessä II luetelluille niiden jäsenvaltioiden toimivaltaisille viranomaisille, joissa ne asuvat tai sijaitsevat, ja — suoraan tai näiden toimivaltaisten viranomaisten kautta komissiolle.

b) oltava yhteistyössä liitteessä II lueteltujen jäsenvaltioiden toimivaltaisten viranomaisten kanssa näiden tietojen tarkistamisessa.

2. Tämän artiklan mukaisesti toimitettuja ja saatuja tietoja voidaan käyttää ainoastaan siihen tarkoitukseen, johon ne on toimitettu tai saatu.

3. Kaikki komission suoraan saamat tiedot on annettava asianomaisten jäsenvaltioiden toimivaltaisten viranomaisten käyttöön.

4 artikla

1. Tämän asetuksen täytäntöönpanemiseksi tarvittavista toimenpiteistä, jotka liittyvät jäljempänä mainittuihin seikkoihin, lukuunottamatta c alakohdassa tarkoitettuja, päätetään 5 artiklan 2 kohdassa tarkoitettua hallintomenettelyä noudattaen.

2. Komissio valtuutetaan:

a) muuttamaan liitettä I ottaen huomioon yhteisen kannan 2000/696/YUTP täytäntöönpanoa koskevat päätökset,

b) myöntämään erityisiä poikkeuksia 1 artiklan säännöksiin ainoastaan humanitaarisiin tarkoituksiin,

c) muuttamaan jäsenvaltioiden toimittamien tietojen perusteella liitteessä II lueteltuja jäsenvaltioiden toimivaltaisia viranomaisia koskevia tietoja.

3. Yksittäisen henkilön pyyntö 2 kohdan alakohdassa tarkoitetun poikkeuksen myöntämisestä tai liitteen I muuttamisesta on tehtävä liitteessä II lueteltujen jäsenvaltioiden toimivaltaisten viranomaisten välityksellä.

Jäsenvaltioiden toimivaltaisten viranomaisten on niin suuressa määrin kuin mahdollista tarkistettava pyynnön esittäneiden henkilöiden antamat tiedot.

5 artikla

1. Komissiota avustaa asetuksen (EY) N:o 2271/96 nojalla perustettu komitea.

2. Jos tähän kohtaan viitataan, sovelletaan päätöksen 1999/468/EY 4 ja 7 artiklaa.

Päätöksen 1999/468/EY 4 artiklan 3 kohdassa tarkoitettu määräaika vahvistetaan kymmeneksi työpäiväksi.

3. Komitea vahvistaa työjärjestyksensä.

6 artikla

1. Edellä 5 artiklassa tarkoitettu komitea tutkii kaikkia tämän asetuksen soveltamiseen liittyviä kysymyksiä, jotka sen puheenjohtaja tai jäsenvaltion edustaja saattaa sen käsiteltäviksi.

2. Komitea tarkastelee säännöllisesti tämän asetuksen säännösten tehokkuutta, ja komissio antaa tämän tarkastelun perusteella säännöllisesti kertomuksen neuvostolle.

7 artikla

Komissio ja jäsenvaltiot ilmoittavat toisilleen tämän asetuksen nojalla toteutetut asianmukaiset toimenpiteet ja toimittavat toisilleen käytettävissään olevat tähän asetukseen liittyvät tiedot, erityisesti ne, jotka on saatu 3 artiklan mukaisesti sekä tiedot säännösten rikkomiseen ja täytäntöönpanoon liittyvistä ongelmista ja kansallisten tuomioistuinten antamista tuomioista.

8 artikla

Kunkin jäsenvaltion on määritettävä tämän asetuksen säännösten rikkomisesta määrättävät seuraamukset. Seuraamusten on oltava tehokkaita, oikeasuhtaisia ja vakuuttavia. Ennen seuraamuksia koskevan, tarvittavan lainsäädännön antamista määrätään tämän asetuksen rikkomisesta ne seuraamukset, jotka jäsenvaltiot ovat määritelleet asetuksen (EY) N:o 1294/1999 12 artiklan mukaisesti.

9 artikla

Kumotaan asetukset (EY) N:o 1294/1999 ja (EY) N:o 607/2000 sekä asetuksen (EY) N:o 926/98 2 artikla.

10 artikla

Tätä asetusta sovelletaan:

— yhteisön alueella sen ilmatila mukaan lukien,

— jäsenvaltion lainkäyttövaltaan kuuluvalla ilma-aluksella tai muulla aluksella,

— missä tahansa muualla oleviin jäsenvaltion kansalaisiin, ja

— jäsenvaltion lain mukaisesti muodostettuun tai perustettuun yhteisöön.

11 artikla

Tämä asetus tulee voimaan päivänä, jona se julkaistaan Euroopan yhteisöjen virallisessa lehdessä.

Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.

▼M1









LIITE I







Milosevic, Slobodan Jugoslavian liittotasavallan entinen presidentti, syntynyt Pozarevacissa, Serbian tasavallassa, 20 päivänä elokuuta 1941 Gajic-Milosevic, Milica Miniä, syntynyt 1970 Markovic, Mirjana Vaimo, syntynyt 10 päivänä heinäkuuta 1942 Milosevic, Borislav Veli, syntynyt 1936 Milosevic, Marija Tytär, syntynyt 1965 Milosevic, Marko Poika, syntynyt 2 päivänä heinäkuuta 1974 Milutinovic, Milan Serbian presidentti, syntynyt Belgradissa, Serbian tasavallassa, 19 päivänä joulukuuta 1942 Ojdanic, Dragoljub Entinen puolustusministeri, syntynyt Ravnissa, Serbian tasavallassa, 1 päivänä kesäkuuta 1941 Sainovic, Nikola Entinen varapääministeri, syntynyt Borissa, Serbian tasavallassa, 7 päivänä joulukuuta 1948 Stojilkovic, Vlajko Entinen sisäasiainministeri, syntynyt Mala Krsnassa, Serbian tasavallassa, vuonna 1937 Mrksic, Mile Syyte nostettu entisen Jugoslavian alueella tehtyjä rikoksia käsittelevässä sotarikostuomioistuimessa (IT-95-13a), syntynyt Vriginmostin lähellä, Kroatiassa, 20 päivänä heinäkuuta 1947 Radic, Miroslav Syyte nostettu entisen Jugoslavian alueella tehtyjä rikoksia käsittelevässä sotarikostuomioistuimessa (IT-95-13a), syntynyt 1 päivänä tammikuuta 1961 Sljivancanin, Veselin Syyte nostettu entisen Jugoslavian alueella tehtyjä rikoksia käsittelevässä sotarikostuomioistuimessa (IT-95-13a), syntynyt Zabljakin lähellä, Montenegron tasavallassa, 13 päivänä kesäkuuta 1953

▼B









LIITE II

2 artiklan 2 kohdassa sekä 3 ja 4 artiklassa tarkoitettu toimivaltaisten viranomaisten luettelo

BELGIA Ministère des finances ”Trésorerie” Avenue des Arts 30 B-1040 Bruxelles Fax (32 2) 233 75 18

▼A1

TŠEKIN TASAVALTA Ministerstvo financí Finanční analytický útvar P.O. BOX 675 Jindřišská 14 111 21 Praha 1 P. +420 2 57044501 Faksi +420 2 57044502

▼B

TANSKA Erhvervsfremmestyrelsen Langelinie Allé 17 DK-2100 København Ø Tlf. (45) 35 46 60 00 Fax (45) 35 46 62 03

SAKSA ▼M2 Deutsche Bundesbank Servicezentrum Finanzsanktionen D-80281 München Tel: (49-89) 28 89 38 00 Fax: (49-89) 35 01 63 38 00

▼A1

VIRO Finantsinspektsioon Sakala 4 15030 Tallinn P. +372 66 80 500 Faksi +372 66 80 501

▼B

KREIKKA Υπουργείο Εθνικής Οικονομίας Γενική Γραμματεία Διεθνών Οικονομικών Σχέσεων Γενική Διεύθυνση Εξωτερικών Οικονομικών και Εμπορικών Σχέσεων Διευθυντής Β. Βουτσινάς Ερμού και Κορνάρου 1 Ελλάς-105 63 Αθήνα Τηλ: (301) 32 86 431-32 Φαξ: (301) 32 86 434 (Ministry of National Economy Secretariat-General for International Economic RelationsDirectorate-General for External Economic and Trade Relations)Director V. Voutsinas-105 63 Ermou and Cornarou 1 GR-105 63 Athens Tel. (301) 32 86 431-32 Fax (301) 32 86 434

ESPANJA Ministerio de Economía Dirección General de Comercio e Inversiones Paseo de la Castellana, 162 E-28046 Madrid Tel.: (34 91) 349 39 83 Fax: (34 91) 349 35 62 Dirección General del Tesoro y Política Financiera Paseo del Prado, 6 E-28014 Madrid Tel.: (34 91) 209 95 11 Fax: (34 91) 209 96 56

RANSKA Ministère de l'économie, des finances et de l'industrie Direction du Trésor Bureau E1 139, rue du Bercy F-75572 Paris—cedex 12 SP

IRLANTI 2 artiklan 2 kohdan ja 3 artiklan osalta Central Bank of Ireland Financial Markets Department Dame Street Dublin 2 Ireland Tel. (353 1) 671 66 66 4 artiklan 2 kohdan osalta Department of Foreign Affairs Bilateral Economic Relations Section 76-78 Hartcourt Street Dublin 2 Ireland Tel. (353 1) 408 24 92

ITALIA Ministero del Commercio estero - ROMA Gabinetto Tel. (39 06) 59 93 23 10 Fax (39 06) 59 64 74 94

▼A1

KYPROS Υπουργείο Εξωτερικών Λεωφόρος Προεδρικού Μεγάρου 1447 Λευκωσία(Ministry of Foreign Affairs Presidential Palace Avenue 1447 Nicosia) P. +357-22-300600 Faksi +357-22-661881 Γενικός Εισαγγελέας της Δημοκρατίας Οδός Απελλή Αρ. 1 1403 Λευκωσία(Attorney General of the Republic 1 Apellis Street 1403 Nicosia) P. +357-22-889100 Faksi +357-22-665080

LATVIA Latvijas Republikas Ārlietu ministrija Brīvības bulvāris 36 Rīga LV 1395 P. +371 7016201 Faksi +371 7828121

LIETTUA Lietuvos Respublikos užsienio reikalų ministerija J.Tumo-Vaižganto 2 LT-2600 Vilnius P. +370 5 236 24 44 Faksi +370 5 231 30 90

▼B

LUXEMBURG Ministère des affaires étrangères Direction des relations économiques internationales et de la coopération BP 1602 L-1016 Luxembourg

▼A1

UNKARI Pénzügyminisztérium József nádor tér 2-4. 1051 Budapest P. +36-1-327 2100 Faksi +36-1-318 2570

MALTA Bord ta' Sorveljanza dwar is-Sanzjonijiet Direttorat ta' l-Affarijiet Multilaterali Ministeru ta' l-Affarijiet Barranin Palazzo Parisio Triq il-Merkanti Valletta CMR 02 P. +356 21 24 28 53 Faksi +356 21 25 15 20

▼B

ALANKOMAAT ▼M2 Minister van Financiën Directie Financiële Markten/Afdeling Integriteit Postbus 20201 2500 EE Den Haag The Netherlands Telefoon: (31-70) 342 8997 Telefax: (31-70) 342 7984 ▼B

ITÄVALTA Bundesministerium für wirtschaftliche Angelegenheiten Abteilung II/A/2 Landstrasser Hauptstraße 55-57 A-1030 Wien Österreichische Nationalbank Otto Wagnerplatz 3 A-1090 Wien Tel. (43 1) 40 420

▼A1

PUOLA Ministerstwo Spraw Zagranicznych Departament Prawno - Traktatowy Al. J. Ch. Szucha 23 PL-00-580 Warszawa P. +48 22 523 93 48 Faksi +48 22 523 91 29

▼B

PORTUGAL Ministério das Finanças Direcção-Geral dos Assuntos Europeus e Relações Internacionais Avenida Infante D. Henrique, n.o 1C, 2.o P-1100-273 Lisboa

▼A1

SLOVENIA 2 artiklan 2 kohta ja 3 artikla: Banka Slovenije Slovenska 35 1505 Ljubljana P. +386 (1) 471 90 00 Faksi +386 (1) 251 55 16 http://www.bsi.si

SLOVAKIA Ministerstvo financií Štefanovičova 5 817 82 Bratislava P. +421 2 5958 2201 Faksi +421 2 5249 3531

▼B

SUOMI Ulkoasiainministeriö PL 176 FIN-00161 Helsinki Utrikesministeriet PB 176 FIN-00161 Helsingfors

RUOTSI ▼M2 2 artiklan 2 kohdan osalta Rikspolisstyrelsen Box 12256 SE-102 26 Stockholm Tfn (46-8) 401 90 00 Fax (46-8) 401 99 00 3 artiklan osalta Finansinspektionen Box 6750 SE-113 85 Stockholm Tfn (46-8) 787 80 00 Fax (46-8) 24 13 35 4 artiklan 3 kohdan osalta Försäkringskassan SE-103 51 Stockholm Tfn (46-8) 786 90 00 Fax (46-8) 411 27 89 ▼B

YHDISTYNYT KUNINGASKUNTA ▼M2 Bank of England Sanctions Emergency Unit London EC2R 8AH United Kingdom Tel. (44-207) 601 46 07 Fax (44-207) 601 43 09 HM Treasury International Financial Services Parliament Street London SW1P 3AG United Kingdom Tel. (44-207) 207 55 50 Fax (44-207) 207 43 65 Gibraltar: Ernest Montado Chief Secretary Government Secretariat No. 6 Convent Place Gibraltar United Kingdom Tel. (350) 75707 Fax (350) 587 5700